google/wiki40b huggingface dataset:
Borová Sihoť

Lokalizácia

Borová Sihoť je rekreačná oblasť patriaca pod správu hotela Borová Sihoť. Nachádza sa na území časti obce Podtureň Roveň.
Jej rozmery sú 1 km x 1,8 km a na jej území sa nachádzajú ruiny veže bývalého sídla Bogomíra a jeho synov z Liptovského Jána. Tiež tu vyviera minerálny prameň Medokýš. 
V lokalite je prístav kajakárov, smerujúcich do Liptovského Mikuláša, ďalšia zástavka je v obci Podtureň a v obci Uhorská Ves na druhej strane rieky Váh.

Hotel Borová Sihoť

Hotel Borová Sihoť bol založený okolo roku  1950, ako hotel pre zamestnancov firmy  Tesla, a. s.. Takto mal status do roku  1989, kedy padol socializmus a začala sa silná  privatizácia. Vtedy hotel kúpil podnikateľ z Bratislavy. Do roku 2009 tu bola výstava absolventov Základnej Umeleckej školy v Liptovskom Hrádku. V areáli hotela sa nachádzajú chatky na rekreáciu.
Szekszárdsky obvod

Szekszárdsky obvod (maď. Szekszárdi kistérség) je bývalá administratívna jednotka v Maďarsku v Tolnianskej župe. Jeho sídlom bolo mesto Szekszárd.
Alizé Cornetová

Kariéra

Cornetová začala hrať tenis v 4. rokoch. Od roku 2004 sa zúčastnila turnajov na okruhu WTA, spočiatku bez úspechu. V máji 2005 si ju všimli organizátori grandslamového French Open a dali jej divokú kartu. V 1. kole vyradila Rusku Alinu Židkovovú 7:6⁴, 6:3, ale hneď v 2. kole podľahla krajanke Amélii Mauresmovej 6:0, 6:2. Po množstve nepodarených zápasov sa vo veľkom štýle ukázala talianskom Bari, kde získala svoj prvý titul (ITF). Vo finále tam porazila Tathianu Garbinovú 6:2, 3:6, 6:2. Najlepšia bola takisto v Padove odkiaľ si odviezla ďalší pohár.

2007

V januári 2007 prešla kvalifikáciou na Australian Open (v 3. kole vyradila Katerynu Bondarenkovú), ale v 1. kole hlavného turnaja narazila na Danielu Hantuchovú, ktorá ju porazila hladko 6:4, 6:1. Na halovom turnaji v Paríži vypadla tiež v 1. kole s krajankou Tatiana Golovinovou 6:2, 6:2. V ďalšom priebehu roka pravidelne prechádzala kvalifikáciami turnajov WTA a tým vylepšovala svoje postavenie na rebríčku. Z US Open 2007 si odviezla cenné víťazstvo nad Samanthou Stosurovou 6:3, 6:2 a Caroline Wozniackou 6:2, 6:1. Podľahla až Jelene Jankovićovej 6:4, 2:6, 3:6.

2008

Rok 2008 nezačala dobre. Prehrávala hneď v prvých kolách turnajov. Prielom nastal v Acapulcu, kde Alizé postoupila do svojho prvého finále v profesionálnej kariére. Porazila tam napríklad Jelenu Kostanićovú-Tošićovú 7:5, 6:3. V rozhodujúcom zápase prehrala s Flaviou Pennettovou 0:6, 6:4, 1:6. Na turnaji v Amelia Island, kde hrala ako 48 hráčka svetového rebríčka, sa prebojovala cez Virginiu Razzanovú 6:4, 6:2 do semifinále. V ďalšom turnaji na zelenej antuke v americkom Charlestone sa rovnako dostala až do semifinále, v ktorom však nestačila na Serenu Williamsovú 5:7, 3:6.
Veľmi podarené vystúpenie si započítala na kurtoch v Ríme, kde došla až do finále, pričom musela prejsť celou kvalifikáciou. Na tomto turnaji porazila okrem iných Francescu Schiavoneovú v 2. kole, Svetlanu Kuznecovovú v 3. kole či Annu Čakvetadzeovú v semifinále. Vo finále prehrala so srbkou Jelenou Jankovićovou 2:6, 2:6. Na French Open vypadla v 3. kole s Agnieszkou Radwańskou 4:6, 4:6 a na travnatých kurtoch v Eastbourne a v Londýne vypadla už v 1. kole.
Následne si zahrala na turnaji 3. kategórie v Budapešti (nasadená ako č.2). V 1. kole mala voľný žreb. V druhom porazila Slovenku Magdalénu Rybárikovú 6:2, 6:2, vo štvrťfinále Annu-Lenu Grönefeldovú 6:2, 6:3 a v semifinále Gretu Arnovú, ktorá jej dokázala vziať iba po jednom geme v každom sete. Vďaka tomu sa mladá Francúzka dostala do tretieho finále dvojhry v tejto sezóne. Finálová súperka Andreja Klepačová tiež nedokázala s Alizé Cornetovou uhrať ani set. Tá vyhrala 7:6⁵, 6:3 a postúpila na 18. miesto v rebríčku WTA. Okrem dvojhry hrala na tomto turnaji aj štvorhru s partnerkou Janette Husárovou a spoločne vyhrali vo finále nad párom Vanessa Henkeová - Ioana Raluca Olaruová 6:7⁵, 6:1, 10:6.

Súkromný život

Matka sa volá Patricia a je ženou v domácnosti, otec Francis je obchodným riaditeľom. Jej brat Sébastien je vyštudovaný lekár a okrem toho plní funkciu manažéra Alizé. Na turnaje cestuje spolu s matkou a trénerom (Pierre Bouteyre).
Eva Jaššová

Doc. PhDr. Eva Jaššová PhD. (* 1954 – 15. marec 2014, Šurany) bola psychologička, slovenská novinárka, mediálna odborníčka a politologička.

Životopis

Absolvovala Filozofickú fakultu Univerzity Komenského v Bratislave, odbor psychológia (1978) a postgraduálne štúdium na katedre žurnalistiky FF UK (1987).
V rokoch 1978 – 1980 pôsobila v Ústave s výchovno-liečebným režimom v Ľubochni-doline ako klinická psychologička. V rokoch 1980 – 1989 bola redaktorkou, moderátorkou Čs. rozhlasu. Po roku 1989 pedagogicky pôsobila na Fakulte telesnej výchovy a športu UK, Akadémii Policajného zboru SR, Fakulte masmediálnej komunikácie UCM v Trnave, FDU AU v Banskej Bystrici, Katedre estetiky FF UK v Bratislave, na Katedre žurnalistiky UKF v Nitre (2002 – 2012). Pôsobila ako vedecká pracovníčka Ministerstva obrany SR, bola riaditeľkou Oddelenia psychologickej a sociálnej starostlivosti. Bola poslankyňou Mestského zastupiteľstva hlavného mesta SR Bratislava, v rámci toho bola členkou Mestskej školskej rady a zakladateľkou, koordinátorkou Bratislavského detského parlamentu. Bola asistentkou poslankyne Národnej rady SR, členkou Rozhlasovej rady.
Bola samostatnou  vedeckou pracovníčkou Ústavu politických vied SAV (2002 – 2013). Potom pracovala na Ústave politických vied Stredoeurópskej vysokej školy v Skalici. Pôsobila na Vysokej škole v Sládkovičove, kam sa vrátila v roku 2013.
V rokoch 1989 – 1999 šéfredaktorka PSYCHOFÓRA, bulletinu Slovenskej psychologickej spoločnosti pri SAV. V roku 2006 šéfredaktorka časopisu ROMANI VORBA, RÓMSKE SLOVO, prvého časopisu, ktorý vydávali olašskí Rómovia s podporou MPSVR SR, v rámci toho bola akreditovanou sociálnou pracovníčkou MPSVR SR.

Oblasť pôsobenia

Je autorkou viacerých vedeckých prác v oblasti psychológie, pravidelných psychologických poradenských rubrík v médiách (Rodina, Zatykač, Príma kamarát, Nový čas – ľudia, Atlas),  vyjadruje sa k otázkam sociálnej komunikácie, masmediálnej komunikácie, politickej kultúry, terorizmu a mediálneho pôsobenia slovenských politikov. 
PhD. získala na Katedre psychológie FF UK s dizertačnou prácou Komunikácia s aktérmi teroru pri oslobodzovaní rukojemníkov. V roku 2010 jej bol udelený vedecko-pedagogický titul docent na UKF  v Nitre s habilitačnou  prácou Mediálna analýza komunikácie politikov v rozhlasovom vysielaní Slovenského rozhlasu v relácii Nočné dialógy, prednáškou na tému Od persuázie k manipulácii v médiách.
Damagétos z Rodosu

Damagétos (starogr. Δαμάγητος – Damagétos) bol v roku 452 a 448 pred Kr. víťaz olympijských hier v pankratiu.
Damagétos z Rodosu bol syn boxera Diagora, jedného z najslávnejších športovcov starovekého Grécka. Na 82. a 83. olympijských hrách zvíťazil v pankratiu. Rovnako úspešnými športovcami na olympijských hrách boli aj jeho mladší bratia Akousilaos, víťaz v boxe a Dórieus, trojnásobný víťaz v pankratiu.
Na 83. olympijských hrách zvíťazil spolu so svojim bratom Akousilaom v jednom dni. Diváci na štadióne v okamihu prepukli v obrovský jasot, veď víťazstvo dvoch synov jedného otca, ktorý bol sám olympijským víťazom dovtedy ešte nik nevidel. Keď im ich otec Diagoras prišiel blahopriať k úspechu, nadšení diváci hádzali k jeho nohám kvety a potom ako ho zobrali synovia na plecia a niesli ho doprostred štadióna, volali: „Dlho nech žije Diagoras“ a keď po chvíli stíchli, aby sa ich otec mohol poďakovať, z hľadiska sa ozval nejaký Sparťan: „Zomri Diagoras hneď teraz!“ Nebola to od neho zlomyselnosť ani závisť, ale výraz toho, že väčšie blaho už smrteľník v živote nedosiahne. Diagoras premožený šťastím v tej chvíli naozaj skonal.
Slovník súčasného slovenského jazyka

Slovník súčasného slovenského jazyka je jednojazyčný slovník súčasného slovenského jazyka s plánovaným rozsahom vyše 200 000 slov, ktorý vychádza od roku 2006 pod vedením hlavných redaktoriek Alexandry Jarošovej a Kláry Buzássyovej vo Vydavateľstve SAV. Je to základný výkladový vedecký opis slovnej zásoby súčasnej slovenčiny vo všetkých sférach komunikácie.
Spracovaný je na základe primárnych a sekundárnych zdrojov s využitím nástrojov počítačovej lexigrafie. Medzi primárne zdroje patrí hlavne tradičná slovníková kartotéka Jazykového ústavu Ľudovíta Štúra a Slovenský národný korpus. Sekundárne zdroje pochádzajú hlavne z existujúcich slovníkov a diel vydaných v rámci SAV. 1. diel obsahuje aj podrobné informácie o východiskách a zásadách slovníka.
Vydané diely v súčasnosti nie sú kodifikačnou príručkou slovenčiny.
Prieložník stepný

Výskyt a stav na Slovensku

Na Slovensku bol v rokoch 1980 - 2004 zistený 6 krát iba na Senných rybníkoch pri Iňačovciach Novší záznam jedného jedinca z tej istej lokality existuje z mája roku 2017 a prvý krát z úplne inej mokraďnej lokality - z prírodnej rezervácie Žitavský luh - takisto videný jeden jedinec v máji 2017. Obe pozorovania sú zapísané v zozname vzácnych ornitologických pozorovaní podliehajúcich hláseniu Faunistickej komisii a boli uznané Faunistickou komisiou. V zozname pozorovaní vzácnych a zriedkavých druhov vtákov žiadny novší záznam nie je.
Anomália (astronómia)

Anomália je uhol, pomocou ktorého sa v astronómii určuje poloha kozmického telesa na dráhe okolo centrálneho telesa, napr. pri pohybe telesa slnečnej sústavy okolo Slnka, pri pohybe jednej zložky dvojhviezdy okolo druhej. Pravá anomália v je (pre dráhy okolo Slnka) uhol pri Slnku (S) medzi priamkou apsíd a sprievodičom planéty, meraný od perihélia π K polohe telesa G na dráhe. Pravá anomália sa mení nerovnomerne v súlade s 2. Keplerovým zákonom. Stredná anomália M je uhol pri Slnku, meraný od perihélia π po myslené teleso Q, ktoré sa pohybuje po kruhovej dráhe okolo Slnka rovnomerne, s rovnakou obežnou dobou ako teleso G, s ktorou prechádza súčasne cez perihélium a afélium. Keď P je obežná doba telesa okolo Slnka, strednú anomáliu možno vyjadriť ako
,
kde t je doba od prechodu perihéliom.
Excentrická anomália E je uhol medzi priamkou apsíd a spojnicou medzi fiktívnym telesom G' a stredom kružnice C, po ktorej sa teleso G' pohybuje nerovnomernou rýchlosťou. Bod G' na kružnici je jej priesečník s kolmicou na priamku apsíd prechádzajúcu telesom G. Excentrická anomália má iba geometrický význam a slúži na vyjadrenie vzťahu medzi pravou anomáliou a strednou anomáliou. Vzťah medzi strednou anomáliou a excentrickou anomáliou vyjadruje Keplerova rovnica a medzi pravou a excentrickou anomáliou vzťah
,
kde e je excentricita danej dráhy.
Škorica

Škorica je korenina – očistená sušená mladá vnútorná kôra druhov stromov z rodu škoricovník (zahŕňa vyše 100 druhov).
Najlepšia škorica je z druhu škoricovník cejlónsky (Cinnamomum verum al. Cinnamomum zeylanicum) - tzv. pravá škorica alebo cejlónska škorica, ale najčastejšie sa dováža škorica z druhu škoricovník čínsky (Cinnamomum cassia al. Cinnamomum aromaticum) – tzv. čínska škorica alebo kasiová škorica. Ďalej je známa škorica z druhov Cinnamomum tamala a Cinnamomum burmani.
Tzv. biela škorica nie je škorica v pravom slova zmysle, ale korenie z druhu Canella winterana.
Škorica má korenisto sladkastú chuť a charakteristickú vôňu. Zvyšuje chuť do jedla a osviežuje a podporuje trávenie. Zároveň má aj liečivé účinky, znižuje poruchy dýchania, vyrábajú sa z nej silice a tinktúry.
Luchapt

Poloha

Obec má rozlohu 26,39 km². Najvyšší bod je položený 229 m n. m. a najnižší bod 128 m n. m.

Obyvateľstvo

Počet obyvateľov obce je 279 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Burket

Životopis

Narodil sa na Slovensku v Starej Ľubovni v rodine Jozefa Burketa a jeho manželky Klementíny rodenej Skuherskej, kde služobne pôsobil jeho otec. Vyštudoval gymnázium v Plzni a hospodárskú školu v Tábore. Neskôr využil svoje znalosti šiestich jazykov k pokračovaniu štúdia v cudzine: ovocinárstvo v Klosterneuburghu a vinárstvo vo Francúzsku a Belgicku. Ako učiteľ poľnohospodárstva potom pôsobil na viacerých miestach. V rokoch 1879 - 1883 pôsobil v cudzine ako kočovný ľudový učiteľ poľnohospodárstva. Od r. 1883 bol poverený reorganizáciou roľníckej školy v Písku, kde sa stal jej riaditeľom. Zanedlho od 1.10.1885 bol pri roľníckej škole zriadený a zahájený dvojročný český lesnícky praktický i teoretický kurz s celkove 30 študentmi. V r. 1888 bol organizovaný ako dvojročná česká revírnicka škola, ale už v r. 1910 bola rozšírená na trojročnú, ktorá bola v r. 1921 zrušená. K 1.11.1899 bol otvorený prvý ročník dvojročného českého Vyššieho lesníckého ústavu. V r. 1920 boli ústavy zoštátnené. Vyššej lesníckej škole bolo v r. 1927 s platnosťou od 1.1.1928 odovzdané cvičné polesie Hůrky o vtedajšej rozlohe 672 ha. 20.2. 1912 - 1914 bola zriadená výskumná stanica lesnícka a v marci 1913 založený botanický park (arborétum) s 250 druhmi drevín. V rokoch 1907 - 1912 vydával Burket odborný časopis Les a lov.
Už počas jeho života boli ocenené nielen jeho zásluhy o rozvoj roľníckej školy a zriadenie lesníckej školy v Písku, ale aj jeho aktivita v mestskom zastupiteľstve, v odborných spolkoch a činnosľ literárna (bolo mu udelené čestné občiansto kráľovského mesta Písku a viacerých českých obci, ako napr. Vrcovic a stal sa tiež rytierom radu Františka Josefa).
Jeho meno je v Písku trvale pripomenuté a to pomenováním ulice, v kterej stojí historická budova žiackého domova, terajšie "Střední lesnické školy" - "Burketova".
Ladislav Burket si v lesníckej praxi všímal tiež otázky ochrany lesov pred chorobami a škodcami aj z triedy hmyzu (Insecta). Je autorom mnohých poľnohospodárských a lesníckych spisov a učebníc.
Allonzier-la-Caille

Poloha

Obec má rozlohu 9,62 km². Najvyšší bod je položený 882 m n. m. a najnižší bod 471 m n. m.

Obyvateľstvo

Počet obyvateľov obce je 1 551 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volant

Volant je typ riadiacej kontroly používaný vo väčšine moderných pozemných vozidlách, vrátane všetkých masovo produkovaných automobilov. Volant je časť riadiaceho systému, ktorým manipuluje vodič; zvyšok riadiaceho systému reaguje na pohyby volantu. To môže byť cez priamy mechanický kontakt v riadení zvanom podložka a ozubené koleso, s pomocou hydrauliky v silovom riadení, alebo v niektorých prototypoch a moderných produkčných autách ako Toyota Prius úplne cez počítačové riadenie. Na prevenciu krádeže je väčšina volantov blokovaných, ak kľúč zapaľovania je vybratý zo zámku zapaľovania.

Dejiny

Prvé automobily boli riadené riadiacou pákou, ale Packard zaviedol volant na druhé auto, ktoré vyrobili v roku 1899. V priebehu desaťročia volant úplne nahradil riadiacu páku v automobiloch.

Osobné autá

Volanty pre osobné automobily sú obvykle okrúhle, koleso je upevnené na riadiaci stĺp jedným alebo viacerými výpletmi (aj keď jednovýpletové koleso je dosť vzácna výnimka). Iné typy vozidiel môžu používať kruhový design, motýlikový tvar alebo iný tvar. V krajinách, kde autá musia jazdiť na ľavej strane cesty, riadiace koleso je typicky pravej strane auta; opak platí v krajinách kde autá jazdia na pravej strane cesty.
Virecourt

Poloha

Obec má rozlohu 5,06 km². Najvyšší bod je položený 336 m n. m. a najnižší bod 244 m n. m.

Obyvateľstvo

Počet obyvateľov obce je 469 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Donjeux (Moselle)

Poloha

Obec má rozlohu 3,25 km². Najvyšší bod je položený 275 m n. m. a najnižší bod 219 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Špinavé ulice

Dej

Taliansko-Americký zločinec Charlie Cappa (Harvey Keitel) žije komplikovaný život. Je zbožným katolíkom, no zároveň pracuje ako vyberač dlhov pre mafiu. Charlie vysvetľuje, že pokánie v kostole preňho nemá žiadny význam, a rozhodne sa odčiniť svoje hriechy tým, že sa začne starať o svojho priateľa Johna, prezývaného "Johnny Boy" (Robert De Niro). To mu prináša veľa starostí a problémov, lebo Johnny je nielen nezodpovedný a impulzívny, ale navyše dlhuje peniaze veľmi veľkému množstvu ľudí, medzi ktorých patrí aj úžerník Michael (Richard Romanus).
Charlie sa snaží dosiahnuť v mafii vyššiu pozíciu, a zároveň má tajný milostný vzťah s Johnnyho sesternicou Teresou (Amy Robinson). Teresa sa chce odsťahovať zo susedstva a začať žiť s Charliem, no on jej vysvetľuje, že na to bude vhodnejší čas až keď bude povýšený. Neskôr sa Charlie stretáva v reštaurácii so svojim strýkom Giovannim (Cesare Danova), miestnym mafiánskym šéfom, pre ktorého pracuje. Giovanni hovorí, že by mal ukončiť svoje priateľstvo s Johnnym, lebo je to nečestný muž. Počas konverzácie tiež spomenie Teresu a ponižuje ju kvôli jej epilepsii.
Michael sa chodí Charliemu opakovane sťažovať na Johnnyho a jeho dlhy, až kým začne strácať trpezlivosť a vyhrážať sa, že Johnnymu doláme nohy. Charlie ho upokojuje, hovoriac, že Johnny je na tom momentálne zle a potrebuje viac času. Podarí sa mu prehovoriť Michaela aby znížil dlh z 3000 dolárov na 2000, a uisťuje ho, že Johnny sa s ním stretne v bare, ktorý patrí Charlieho starému priateľovi Tonymu (David Proval). Charlie potom rýchlo ide za Johnnym a hovorí mu, že všetko bude v poriadku ak sa Johnny stretne s Michaelom a dá mu všetky peniaze, čo má. Johnny však pri sebe má iba 30 dolárov, ale súhlasí, že sa s Michaelom stretne.
Michael prichádza do Tonyho baru vyzdvihnúť od Johnnyho peniaze, ale ten ho namiesto toho uráža a začne mu hroziť zbraňou. Pri tejto napätej situácii sa Micheal rozhodne odísť. Nahnevaný Charlie vysvetľuje Johnnymu, že by sa mali na istý čas skryť mimo mesta. Nasadnú do auta a zoberú so sebou aj Teresu. Nevšimnú si však, že ich prenasleduje Michael, ktorého auto prejde popri nich a zo zadného sedadla na nich začne strielať jeho poskok. Ten zasiahne Johnnyho do krku, a Charlie havaruje s autom potom, čo je postrelený do ruky. Na miesto prichádzajú policajti a záchranári, a odnášajú ich preč.
Hoax

Hoax (anglické slovo hoax označuje podvod, žart) je predovšetkým prostredníctvom internetu elektronicky šírená správa (najmä e-mailová), ktorá napriek svojej nezmyselnosti vyzýva na to, aby bola preposielaná ďalším používateľom systému. Jednoduchosť a prakticky nulová cena a námaha pri preposielaní spôsobila ich veľký rozmach.

Príklad ICQ hoaxu

Tento hoax je jedným z najrozšírenejších hoaxov šírených cez ICQ, čo bola najrozšírenejšia IM sieť na Slovensku a v Česku.

Recesia

Od počiatku šírenia hoaxu sa šíria tiež správy, ktoré sú recesiou na klasický hoax a slúžia väčšinou na pobavenie alebo informovanie o šírení hoaxu. Tieto recesistické hoaxy šíria hlavne používatelia s hlbšími znalosťami internetovej komunikácie, niekedy ako odpoveď na prijatie hoaxu.
Pozor, Facebook bude platený! Jediná možnosť, ako tomu zabrániť, je preposlať túto správu 23452527245 ľudom do 10 sekúnd, inak ťa zožerie ružový dinosaurus!

Žarty, vtipy a pod.

Najmä na 1. apríla sa šíria aj e-mailami (kanadské) žarty a vtipy. Ich najčistejším účelom býva adresáta dobehnúť (ang. prank). 
Predmet: Filmovanie začne zajtra
E-mail: Ako bolo oznámené už pred mesiacom, naše oddelenie bolo vybrané ako súčasť novej televíznej relácie. Od zajtra si všimnete, že po kanceláriách budú chodiť ľudia s kamerami. Názov relácie je zatiaľ tajný. Nepýtajte sa na nič a nemusíte robiť nič zvláštneho, len sa správajte normálne a pokračujte v práci ako obvykle.
Krasnoje (jazero, Čukotka)

Krasnoje (rus. Красное- krasnoje, doslova Červené) je jazero blízko ústia rieky Anadyr v Čukotskom autonomnom okruhu v Rusku. Má rozlohu 458 km².
Je spojené s riekou Anadyr prietokom a prejavujú sa na ňom prílivy, ktoré majú pôvod v Anadyrskom zálive. Do jazera ústia rieky Lamutskaja, Berjozovaja a mnoho ďalších.
Občianska platforma

Občianska platforma, poľ. 'Platforma Obywatelska', skratka PO je poľská politická strana. Radí sa k centristickým a liberálnym stranám, ale vo svojom programe má aj konzervatívne body.
PO je proti legalizácii eutanázie, interrupcií, obnoveniu trestu smrti, registrovanému partnerstvu a legalizácii takzvaných mäkkých drog. Naopak presadzuje značné zmenšenie úlohy štátu v ekonomike, zavedenie rovnej dane, väčšinový volebný systém do Sejmu (dolnej komory), likvidáciu Senátu (hornej komory parlamentu), čiastočné školné na štátnych vysokých školách a finančnú spoluúčasť vo verejnom zdravotníctve a zverejnenie aktov tajných služieb komunistickej PLR.
Strana vznikla 19. januára 2001, ale zaregistrovaná bola až 5. marca 2002 pod názvom Platforma Obywatelska Rzeczypospolitej Polskiej (Občianska platforma Poľskej republiky). Pôvodne sa mala oficiálne volať Platforma Obywatelska, ale pri registrácii ich predbehol politický protivník, ktorý si dal tento názov zaregistrovať.
Podľa stanov sú orgány strany zhodné s vedením parlamentného klubu, čo je jediné riešenie tohto typu v Poľsku. Predsedom PO je Donald Tusk, ktorý v roku 2005 neúspešne kandidoval na poľského prezidenta a predsedom parlamentného klubu PO je Bogdan Zdrojewski.
Občianska platforma zvíťazila v predčasných parlamentných voľbách v októbri 2007 so ziskom 41,51 % hlasov.
Sabadel-Latronquière

Poloha

Obec má rozlohu 12,29 km². Najvyšší bod je položený 633 m n. m. a najnižší bod 329 m n. m.

Obyvateľstvo

Počet obyvateľov obce je 91 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eichstätt

Eichstätt je mesto v nemeckej spolkovej krajine Bavorsko. Je to okresné mesto okresu Eichstätt a najmenšie univerzitné mesto v Európe. Sídli tu katolícka univerzita a biskupstvo Eichstätt.

Geografia

Mesto leží približne v geografickom strede Bavorska v polovici cesty medzi veľkými bavorskými centrami Mníchovom, Norimbergom a Augsburgom a má i dobré dopravné spojenie s Regensburgom. Eichstätt je hlavné sídlo jedného z veľkých nemeckých prírodných parkov - Altmühltalu. Na severe mesta začína Franská Alba a preteká ním rieka Altmühl.
Najvyšší bod je Stadtberg s nadmorskou výškou 525 metrov, najnižší bod 410 m n. m. sa nachádza v blízkosti nádražia.

Dejiny

Prvné stopy človeka v Eichstätte sú datované do 10. tisícročia pred Kr. Mesto neskôr vzniklo pravdepodobne na troskách rímskeho vojenského tábora.

Zaujímavosti

Neďaleko mesta leží slávne paleontologické nálezisko Solnhofen, známe objavmi zvrchnojurských "pravtákov" rodu Archaeopteryx a Wellnhoferia, alebo nevtáčích teropodov rodu Compsognathus a Juravenator. Tieto nálezy majú vek asi 153-148 miliónov rokov a predstavujú niekdajšie zvrchnojurské súostrovie v rámci strednej Európy.
Jonathan Sigalet

Klubový hokej

Jonathan bol draftovaný v roku 2005 z celkového 100. miesta klubom Boston Bruins, za ktorý nastúpil aj na svoj doteraz jediný zápas v NHL – 9. januára 2007 proti Ottawe. Väčšinu svojej doterajšej kariéry však odohral v druhej najvyššej severoamerickej profesionálnej lige – AHL, za kluby Providence Bruins, Syracuse Crunch a Springfield Falcons. Celkove v AHL nastúpil na 354 zápasov, v ktorých získal 133 bodov. Sezónu 2011/12 odohral v KHL za klub HC Lev Poprad. Pred sezónou 2012/13 podpísal zmluvu s nováčikom v KHL, klubom HC Slovan Bratislava. Nosí dres s číslom 5.
Stránské

História

Obec založil v roku 1320 kanonik Těchan. Po uhorskom nájazde bola obec zničená. Až v roku 1548 kolonizovaná Krištofom z Boskovíc. V roku 1599 sa tu pripomína zákupná rychta. Do roku 1918 bola osada nazývaná Stránka – odtiaľ názov Stránská. Obec mala v znaku jeleňa.
Jozef H. Čajka

Životopis

Študoval na gymnáziu v banskej Bystrici (1923-1931). Teológiu študoval na Rímskokatolíckej vysokej škole bohosloveckej v Banskej Bystrici (vysvätený 27. januára 1935). Kaplán v Hriňovej, aktuár biskupského úradu v Žiari nad Hronom, rokuk. farár na rôznych miestach Slovenska. Autor zbierky noviel a poviedok z dedinského prostredia a s meditáciami o ľudskom utrpení. Prózy uverejňoval v literárnych periodikách a v kalendároch.